cyanic-selkie/wikianc huggingface dataset:
Vilma, kraljica Holandije
Od abdikacije do smrti
Umrla je 28. novembra 1962. godine. Da nije abdicirala, njena bi vladavina bila duga 72 godine i pet dana, te tako bila drugi najduže vladajući evropski monarh (odmah nakon francuskog kralja Luja XIV).
Kraljica Vilma je imala osjećaj za finansijska pitanja. Njena ulaganja učinila su je najbogatijom ženom svoga vremena, a tu poziciju su od nje naslijedile njena kćerka i unuka, trenutna holandska monarhinja Beatrix.
Filip, kralj Belgijanaca
Filip/Philippe od Belgije (rođen 15. aprila 1960. godine) je trenutni belgijski kralj. Najstarije dijete belgijskog kralja Alberta II i kraljice Paole, koji je od svog rođenja do očeve abdikacije nosio titulu vojvode od Brabanta. Nakon što je njegov otac Albert II objavio 3. jula 2013. da će na nacionalni dan Belgije abdicirati u njegovu korist, Filip postaje kralj Belgijanaca 21. jula 2013. godine.
U trenutku njegovog rođenja Belgijom je vladao njegov amidža, kralj Baudouin/Boudewijn, a njegovi roditelji su bili poznati kao princ i princeza od Liègea. Njegovo puno ime na francuskom je Philippe Léopold Louis Marie, a na holandskom Filips Leopold Lodewijk Maria. Studirao je u Belgiji, Ujedinjenom Kraljevstvu i Kaliforniji.
Filip je postao belgijski prestolonasljednik kada je 1993. godine umro njegov amidža, koji nije imao djece s kraljicom Fabiolom, odnosno kada je belgijsku krunu naslijedio njegov otac. Kao belgijski prestolonasljednik nosi titulu vojvode od Brabanta.
Princ Filip je također u nizu nasljednika saskoburggotskog prijestolja, koje je upražnjeno od 1918. godine.
Munja
mini|desno|300px|Munja iznad [[Atlanta|Atlante]] Munja je vidljivo pražnjenje atmosferskog elektriciteta do kojeg dolazi kad određeno područje atmosfere postane električki nabijeno ili se pojavi razlika potencijala dovoljna da svlada otpor zraka. Najčešće udara iz olujnih oblaka kumulonimbusa. Tokom oluje munja se može pojaviti u oblaku, između oblaka, između oblaka i vazduha te između oblaka i tla.
Vrste munja
Taj se atmosferski fenomen pojavljuje u obliku pokretne svjetleće kugle od nekoliko desetaka centimetara u prečniku. Kuglasta munja se obično pojavljuje tokom oluja, i to blizu tla, a može biti crvena, narandžasta ili žuta. Često je praćena pištećim zvukom i neobičnim mirisom. Traje samo nekoliko sekundi te iznenada nestaje, tiho ili uz eksploziju. Kuglaste munje ponekad mogu naneti štetu paljenjem ili kaljenjem. Njihova veza s običnim munjama nije poznata, kao ni njeni uzroci. Među objašnjenjima se spominje da je reč o vazduhu ili gasu koji se ponašaju neuobičajeno; o plazmi visoke gustoće; o vazdušnom vrtlogu koji sadrži svjetleće gasove; o mikrotalasnoj radijaciji u oklopu od plazme.
Nastajanje
mini|desno|250px|Šema nastajanja munje U olujnom nevremenu olujni oblaci su napunjeni elektricitetom poput velikih električnih kondenzatora, Gornji dio oblaka nabijen je pozitivno, a donji negativno. Naučnici se još nisu usuglasili kako zapravo nastaje ovo električno punjenje oblaka, ali pretpostavlja se da je to jedan od rezultata globalnog kruženja vode na Zemlji. U osnovnim crtama, kruženje vode uključuje evaporaciju i kondenzaciju. U procesu evaporacije voda isparava s površine Zemlje i u obliku pare podiže se u više slojeve atmosfere. Kako temperatura opada s visinom, i kako se u višim slojevima atmosfere nalaze tzv. kondenzacijske čestice (recimo zrnca prašine), vodena para kondenzira, ponovno se pretvara u kapljice vode i pada na Zemlju kao kiša ili snijeg – ovisno o temperaturi vazduha. Dakako, cijeli proces kruženja vode je daleko složeniji.
Električno punjenje
Kad se vlaga nakuplja u atmosferi, nastaju oblaci, koji mogu nositi milione vodenih kapljica i leda. Kako se procesi evaporacije i kondenzacije međusobno isprepliću, kondenzirane kapljice u oblacima neprestano se sudaraju s vodenom parom koja stiže s tla. Kapljice se s parom sudaraju i tokom padavina, jer dok se jedan dio vlage vraća na Zemlju, drugi isparava. Upravo tokom ovih sudara iz vodene pare izbijaju elektroni, koji tako stvaraju električni napon. Kako do sudara dolazi u donjem dijelu oblaka, izbijeni elektroni ovdje stvaraju negativan naboj (višak negativno nabijenih čestica). Vlaga, koja nakon sudara nastavlja put prema gornjim slojevima atmosfere odnosno oblaka, na vrh oblaka stiže s pozitivnim naponom – nedostaje joj elektron koji je izbijen u sudaru. Tako se na vrhu oblaka stvara višak pozitivnog naboja. Osim sudara, u procesu električnog nabijanja oblaka značajnu ulogu igra i zamrzavanje. Kako se vodena para podiže u hladnije slojeve i počinje se zamrzavati, dio koji se zamrzne postaje negativno nabijen, dok nezamrznuti dio ostaje pozitivno nabijen. Vazdušne struje mogu dalje odnijeti pozitivne čestice do vrha oblaka i time dodatno ubrzati stvaranje viška pozitivnog napona. Izbijanjem elektrona i odvajanjem pozitivno nabijenih čestica vodene pare u oblaku nastaju razlike potencijala odnosno stvara se električno polje – prvi preduslov za nastajanje električnog pražnjenja.
Električno pražnjenje
mini|desno|300px|Munje Što se oblaci više pune naponom, električno polje je sve jače. U nekom trenu postaće toliko jako da će se elektroni na površini Zemlje pokušati „odmaći“ – utisnuti dublje u Zemlju. To je rezultat odbijanja jednako nabijenih čestica. Kako se elektroni „povlače“ u unutrašnjost, tlo postaje sve jače pozitivno nabijeno. Oluja tako dovodi do naglog stvaranja električnog polja u oblaku i između oblaka i tla. Kad se stvori dovoljan višak naboja, to jest kad električno polje postane dovoljno jako ono će natjerati okolni zrak da „pukne“. Ovo „pucanje“ zapravo je razdvajanje pozitivnih i negativnih čestica u zraku. Taj proces nazivamo ionizacija. Ionizacija ne označava višak nekog napona, već stanje i kojem su naponi razdvojeni. Drugim riječima, vazduh ne postaje nabijen, već se naponi u njegovim česticama međusobno razmiču. Ionizirani vazduh ima znatno veću električnu provodljivost. Kako se vazduh ne ionizira jednako na svim mjestima, na dijelovima gdje je ionizacija intenzivnija stvaraju se „staze“ – putevi kojima munje mogu lako „preskakati“. Da bi nastala munja potrebno je da električna staza stigne do tla i pronađe „uzemljenje“ – tačku ili predmet na kojem će se zaustaviti. Kad se to dogodi, sjevnuće munja. Svjetlost koju vidimo zapravo je rezultat električnog pražnjenja između oblaka i zemlje koja slijedi put stvorene električne staze. Bljesak munje koja se prostire od oblaka do tla čine dva osnovna udara (može ih biti i više zaredom): odvodni udar i povratni udar.
Od oblaka do tla
U odvodnom udaru prvo negativni napon putuje do tla. Kreće se „koracima“ od 50 metara i pritom stvara nabijeno „korito“. Odvodni udar nije tako sjajan, često je stepenast te ima puno grana koje se šire iz glavnog kanala. Kad se približi tlu, pobuđuje suprotni napon koji se koncentriše u jednoj tački. Tako nastaje povratni udar koji istim koritom nosi pozitivni naboj od tla prema oblaku. Dva udara se sreću na visini od oko 50 m iznad tla. Na tački dodira dolazi do kratkog spoja između oblaka i tla. To rezultuje izuzetno blještavim udarom visoke struje, koja istim kanalom putuje nazad do oblaka.
Genova (čvor)
Genova može značiti:
IC 1548
IC 1548 (također poznat kao PGC 1407) je spiralna galaksija koja je udaljena oko 264 miliona sg od Zemlje i nalazi se u sazviježđu Andromeda. Najveći prečnik je 0,90 (69 hiljada sg) a najmanji 0,7 uglovnih minuta (54 hiljade sg). Prvo otkriće je napravio Stephane Javelle 16. novembra 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Robert Redford
Robert Redford američki je filmski glumac, režiser, filmski producent, biznismen, filantrop i osnivač Filmskog festivala Sundance.
Nakon što je maturirao, otišao je studirati na University of Colorado, gdje je ujedno izgubio svoju stipendiju zbog opijanja. Tokom studiranja umjetnosti živio je slikarski život po Evropi, a nakon toga dolazi u New York City, gdje započinje studirati glumu na Američkoj akademiji dramskih umjetnosti. Godine 1958. ženi se Lolom Van Wagenen, s kojom ima četvero djece, od kojih je jedno umrlo od AIDS-a kao dijete. Rastali su se 1985..
Punga
U maorskoj mitologiji, Punga je morski bog. U havajskoj mitologiji postoji bog sličnog imena – Puna. Riječ ponga je maorsko ime biljke Cyathea dealbata.
Pungina porodica
mini|250 px|Životinje čudnog oblika, kao ova raža, su Pungina djeca. Punga je sin Tangaroe, boga mora, unuk Rangija i Pape. U drugom mitu je on sin Whaitiri, božice groma, i njenog supruga Kaitangate, smrtnog čovjeka. Po još nekim pričama Punga je sin Rangija i Pape, ili je brat bogova Karihi i Hemā. Pungina djeca su Ikatere (stvoritelj riba) i Tū-te-wehiwehi (stvoritelj reptila). Punga se povezuje sa svim odvratnim i ružnim životinjama, na kopnu i u moru. Gušteri, hobotnice, lignje, ribe se nazivaju "Pungini sljedbenici". Ljudi sa ružnom kožom se također smatraju Punginom djecom.
Brjanska oblast
Brjanska oblast jest federalna oblast u Rusiji. Prema popisu iz 2010. godine u ovoj oblasti je živjelo 1,278,217 stanovnika. Administrativno središte oblasti je Bryansk. Belgorodska oblast je podjeljena na 27 distrikata.
Oćune
Oćune su naseljeno mjesto u općini Mrkonjić Grad, Bosna i Hercegovina.
23. septembar
23. septembar / rujan (23. 9) jest 266. dan godine po gregorijanskom kalendaru (267. u prestupnoj godini). Do kraja godine ima još 99 dana.
Konstantin II, kralj Grčke
Konstantin II (grčki: Κωνσταντίνος) bio je grčki kralj od 1964. do ukidanja monarhije 1973.
Konstantinovi roditelji su bili Pavle, kralj Grčke, i britansko-hanoverska princeza Fridrika od Braunschweiga. Konstantin je bio danski princ kao patrilinearni potomak danskog kralja Kristijana IX, ali je izgubio pravo na nasljeđivanje danske krune promjenom danskog ustava 1947.
Godine 1959. oženio se danskom princezom Anom-Marijom, svojom trostrukom rodicom u trećem koljenu, kćerkom danskog kralja Fridrika IX i princeze Ingrid od Švedske. S njom je za vrijeme vladavine dobio kćerku, grčko-dansku princezu Aleksiju, te dva sina, krunskog princa Pavla i grčko-danskog princa Nikolaosa.
Naslijedio je oca Pavla po njegovoj smrti 6. marta 1964. Vladavina mu je počela uspješno, ali je ubrzo postala problematična, a on nepopularan u narodu. Grčka je postajala sve nestabilnija. Nakon što je odobrio Režim pukovnika, Konstantin je u decembru 1967. protjeran iz Grčke. Ostao je šef države sve do 1. juna 1973, kada je Grčka proglašena republikom. Kralj Konstantin II nije nikada abdicirao.
Prilikom bijega u Italiju nakon gubitka krune kraljica Ana-Marija je pobacila, a kasnije rodila još dvoje djece, dansku princezu Teodoru i danskog princa Filiposa. Dugo je s porodicom živio u Londonu, a 2013. vratio se u domovinu. Umro je 10. januara 2023. u Atini.
Koitusna inkontinencija
Koitusna inkontinencija (CI) je curenje urina koje se javlja tokom penetracije ili orgazma i može se javiti kod seksualnog partnera ili kod masturbacija. Prijavljeno je da se javlja kod 10% do 27% seksualno aktivnih žena s problemima s urinarnom kontinencijom. Postoje dokazi koji upućuju na vezu između curenja mokraće pri penetraciji i urodinamičke stresne inkontinencije, te između curenja mokraće pri orgazmu i prekomjerne aktivnosti detruzora.
Od ovih žena, 281 (56%) je imalo koitalnu inkontinenciju, dok 224 (44%) nije. Među ženama sa koitalnom inkontinencijom, 181 (64%) je imalo urodinamski dokazanu stresnu inkontinenciju, 29 (10%) je imalo mješovitu inkontinenciju, a 15 (5%) je imalo prekomjernu aktivnost detruzora. Samo 25 (9%) zatražilo je konsultaciju za ovaj poremećaj prije direktnog ispitivanja. Oko 50% (84/281) žena je rijetko ili ponekad imalo inkontinenciju tokom koitusa, dok je 33% (92/281) često imalo inkontinenciju, a 17% (48/281) uvijek je imalo inkontinenciju. Učestalost koitusne inkontinencije nije bila različita u odnosu na tipove inkontinencije (p = 0,153). Žene s mješovitom inkontinencijom imale su najgori kvalitet seksualnog života i simptome povezane s inkontinencijom. Na osnovu univarijantne analize, viši indeks tjelesne mase (OR 2,47, p = 0,027) i niži maksimalni pritisak zatvaranja uretera (≤ 30 cmH2O) (OR 4,56, p = 0,007) bili su mogući prediktori koitusne inkontinencije. Multivarijantna analiza je pokazala da je niži MUCP bio nezavisno značajni prediktori (OR3,93, p = 0,042). Zaključenio je da revalencija koitusnih odnosa kod žena sa urinarnom inkontinencijom bila je visoka. Koitusna inkontinencija kod ovih žena bila je povezana s abnormalnom urodinamskom dijagnozom i disfunkcijom mokraćovoda. Koitusna inkontinencija se fiziološki razlikuje od ženske ejakulacije, s kojom se ponekad miješa.
NGC 6166D
NGC 6166D (također poznat kao MCG 7-34-56 i PGC 58262) je spiralna galaksija koja je udaljena oko 346 miliona sg od Zemlje i nalazi se u sazviježđu Herkul. Najveći prečnik je 0,40 (40 hiljada sg) a najmanji 0,3 uglovnih minuta (30 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
James Dean
James Byron Dean (8. februar 1931 – 30. septembar 1955) bio je američki filmski glumac. Ostat će upamćen po jednoj od najkraćih i najspektakularnijih filmskih karijera u historiji Hollywooda. Za samo nešto više od godinu dana i sa samo tri snimljena filma dostigao je svjetsku slavu i postao simbol nemirnih i nezadovoljnih generacija američke omladine s kraja pedesetih godina 20. vijeka.
Biografija
James Byron Dean, sin Winton Dean i Mildred Wilson Dean, je rođen 8. februara 1931. godine u Merionu u Indijani. Kada je James imao šest godina, zbog posla njegovog oca koji je bio zubni tehničar, porodica Dean se seli u Kaliforniju. Samo nekoliko godina kasnije Deanova majka umire od raka, a njegov otac odlučuje da je za Jamesa najbolje da živi kod rođaka na farmi u Fairmountu. Po završetku srednje škole 1949 godine Dean se vraća u Kaliforniju gdje najprije upisuje pravo na Santa Monica koledžu, ali ubrzo prelazi na "UCLA" gdje studira dramu. Istovremeno pohađa i glumačku radionicu glumca James Vajtmora i pokušava da ostvari neki značajniji uspijeh kao glumac.
1951 godine definitivno napušta studije i po nagovoru James Whitmorea seli se u New York kako bi se ozbiljnije posvetio svojoj glumačkoj karijeri. Počinje da radi na parkingu ispred "CBS" televizijskog studija kako bi se izdržavao. Njegov prvi profesionalni angažman bio je u reklami za "Pepsi kolu", a dobija i nekoliko vrlo malih uloga u pozorištu i na filmu. Pojavljuje se i u nekoliko televizijskih šou programa koji su bili veoma popularni pedesetih godina 20 vijeka. Uskoro dobija i svoju prvu pozorišnu ulogu na Broadwayu u predstavi See the Jaguar i postaje član prestižne glumačke škole "Actors Studio" koju su u to vreme pohađali i Marlon Brando, Julie Harris, Arthur Kennedy i drugi poznati glumci tog vremena.
Po završetku snimanja filma Div, 30. septembra 1955. godine James Dean kreće na trke u Salinasu i gine u saobraćajnoj nesreći u svojoj dvadeset četvrtoj godini. Nije doživio premijere svojih filmova Buntovnik bez razloga i Div i jedini je glumac u istoriji Hollywooda koji je dva puta posthumno bio nominovan za nagradu "Oskar".
James Dean je sahranjen na "Park Cemetery" u Fairmountu, Indiana, a 1977. godine blizu mjesta gde je poginuo u Cholame-u, (Kalifornija) podignut je spomenik ovom glumcu.
Čečenska Republika Ičkerija
Historija
Dudajev, proglašava 8. juna 1991. godine Čečeniju nezavisnu od Sovjetskog saveza, i Rusije te postaje prvi predsjednik te samoproglašene države. Države nije bila priznata niti od jedne države svijeta, osim Gruzije. Čečenija je bila vrlo nestabilna zbog moguće ruske vojne intervencije. Formirana je prva vlada ove države u martu 1992. godine, međutim nakon mjesec dana opozicija je pokušala izvesti državni udar, čiji je pokušaj ugušen silom. Dudajev uvodi izravnu predsjedničku vlast te raspušta parlament u junu 1992. Etnički sukobi i netrpeljivost između Čečena i Rusa rastu što rezultira eskalacijom sukoba i nasilja. Deseci hiljada Rusa, Ukrajinaca, Armena napuštaju domove i radna mjesta u Čečeniji zbog diskriminacije i kršenja ljudskih prava ne-čečenskog stanovništva. Industrija u Čečeniji propada zbog odlaska ruskih inžinjera. Tokom sukoba u susjednoj Osetiji Rusija šalje vojne trupe u blizinu čečenske granice, zbog čega Dudajev prijeti općom mobilizacijom stanovništva.
NGC 7679
NGC 7679 (također poznat kao Arp 216, IRAS 23262+0314, MCG 0-59-46, PGC 71554 i UGC 12618) je prečkasta spiralna galaksija koja je udaljena oko 236 miliona sg od Zemlje i nalazi se u sazviježđu Ribe. Najveći prečnik je 1,70 (117 hiljada sg) a najmanji 0,9 uglovnih minuta (62 hiljade sg). Prvo otkriće je napravio Heinrich Louis d'Arrest 23. septembra 1864. godine.
Kukavice (čvor)
Bosna i Hercegovina:
Crna Gora:
NGC 7679
Najbliži NGC/IC objekti
Sljedeći spisak sadrži deset najbližih NGC/IC objekata.
Haifa Wehbe
mini|desno|200px|Haifa Wehbe Haifa Wehbe rođena 10. marta 1972. poznata je libanska pjevačica, glumica i model. U arapskom svijetu je poznata po svom seksipilu te provokativnom ponašanju i imidžu. 2006. godine bila je na listi najljepših ljudi odabranih od strane popularnog magazina "People".
Biografija
Haifa je rođena u malom šitskom gradu Mahrouna na jugu Libana. Njen otac Nadim Antar je Libanac, dok je njena majka Egipćanka. Međutim, njena porodica se preselila u libansku prijestonicu Bejrut. Haifa je bila prva pratilja u izboru za Miss Libana, te je do 1996. već bila na preko 100 naslovnica magazina.
2002. godina izdala je svoj prvi album "Howa El Zaman" (Vrijeme je) koji je doživio odličan komercijalni uspijeh, naročito zahvaljujući hitu "A2oul Ahwak" (Kažem ti da te volim). No pravi status zvijezde Haifa je dobila izdavanjem albuma "Baddi 3ayesh" (Želim živjeti). Ovaj album je sadržao neke od najvećih hitova u njenoj karijeri poput "Ana Haifa" (Ja sam Haifa), "Ya Hayat Alby" (Ljubav mog života) i "Ragab". 2006. izdala je uspješan singl "Boss El Wawa" (Poljubi bubu) koji je bio i soundtrack za Pepsi reklamu.
Haifa je bila prva arapska pjevačica koja je nastupila na italijanskom državnom kanalu Rai Uno na Piazzi Navoni u Rimu. Haifa je nastupila pred velikim modnim dizajnerima i slavnim ličnostima. Također je postala prva arapska pjevačica koja je pjevala zajedno sa 50 Cent-om na njegovom koncertu u Bejrutu. U ljeto 2006. postala je zaštitno lice Pepsija i pojavila se zajedno sa Thieryiem Henryiem na reklami koja se vrtila na libanskim kanalima tokom Svjestkog nogometnog prvenstva.
2010. Haifa se vratila sa albumom namijenjenim djeci. Album je nazvala "Baby Haifa". U aprilu 2010. Haifa je surađivala sa Davidom Vendettom na pjesmi "Yama Layali". Pjesma se također našla na njegovom albumu.
Konačno 2012, Haifa je izdala album "MJK" što je skraćenica za "Malikat Jamal El Kon" (Miss Univerzuma). Album kombinuje zapadnjačke i tradicionalne zvukove i osvježenje je na muzičkoj sceni. Prvi spot bio je za pjesmu "Bokra Bfarjik" koji je snimljen u Italiji i kojeg je režirao italijanski režiser Giangi Magnoni. Haifa je tako postala prva libanska umjetnica koja je bila na broju jedan na bilo kojoj verziji ili top-listi američkog iTunesa. Album je dobio dobre kritike širom svijeta.
Privatni život
Haifa je po vjeri muslimanka. Ima i tri sestre. Njen brat umro je kada je imao 24 godine u izraelskom napadu na Liban 1982. Haifina kćerka Zeinab živi sa svojim ocem od rastanka svojih roditelja, udala se 2008. i trenutno živi u Kuvajtu. 2005. bila je zaručena za saudijskog biznismena Tariqa Al Jaffalija, ali su raskinuli zaruke zbog porodičnih neslaganja.
Haifa Wehbe se 2009. udala za egipatskog biznismena Ahmeda Abu Husheima. Neki od gostiju na vjenčanju su bili iranska pjevačica Googoosh, Kim Kardashian, Samar Ibrahim, Anastacia, Nawal Al Zoghbi, Ragheb Alama, Ahlam i Sherine.
Čečenska Republika Ičkerija
Historija
Rusi tajno šalju vojnu i financijsku pomoć separatistima što dovodi do daljne eskalacije sukoba i početka rata poznatog kao Prvi čečenski rat. Tokom novembra 1994. ruski vojnici i dobrovoljci su pokušali uz pomoć vazduhoplovstva osvojiti Grozni, ali bezuspješno. Nakon toga Boris Jeljcin šalje vojne trupe u Čečeniju sa ciljem ponovnog uspostavljanja državno-ustavnog poretka u Rusije u Čečeniji, što završava primirjem. Predsjednik Dudajev je ubijen 21. aprila 1996 godine pomoću dva laserski navođena projektila, dok se služio satelitskim telefonom.
Gil Grissom
Filmska producentica i scenaristica serije Carol Mendelsohn smatra Grissoma centrom serije i u prvih 7 sezona nije se pojavio samo u 4 epizode. Na početku 6. sezone počeo je ljubavnu vezu sa Sarom Sidle, članicom njegovog tima (to se otkrilo tek u finalu te sezone).
Grissom je od kritike dobio pozitivne ocjene, što ga je smjestilo na 82. mjesto liste najvećih TV-likova svih vremena, zajedno s Catherine Willows. Zauzeo je 9. mjesto u izboru za "Najbolje američke detektive" koji je sproveo Sleuth Channel. AOL TV proglasio ga je jednim od najpametnijih TV-detektiva. Njegovu posljednju epizodu gledalo je više od 23 miliona ljudi.
Iako je Petersen potvrdio da se Grissom neće vraćati u seriju kao redovan član postave, ipak se pojavio u epizodi "The Two Mrs. Grissoms" iz 11. sezone. Ovaj povratak čuvao se kao tajna sve dok CTV-u nije slučajno "procurio" promotivni snimak. Bio je prisutan i na kraju epizode "Dead Air" iz 13. sezone, ali samo kao glas, u telefonskom razgovoru sa Sarom. Na kraju epizode nije bio potpisan.
Kreiranje i razvoj lika
Anthony E. Zuiker, autor serije, zamislio je Grissoma prema stvarnom forenzičaru lasvegaske policije, Danielu Holsteinu. Zuiker je bio "fasciniran" Holsteinom, koji je, kao i Grissom, čuvao crve i svinjsku krv u frižideru. Holstein radi na seriji kao savjetnik. Zuiker je prvo liku dao ime Gil Sheinbaum, ali nakon što je postao dio glumačke postave, Petersen je zatražio da se to ime promijeni. On i Zuiker odlučili su preimenovati lik u Grissom, po astronautu Gusu Grissomu, čiji je poštovalac Petersen bio. Ime Gil dolazi iz jednog od Petersenovih hobija – pecanja ( – 1. škrga; 2. očistiti ribu iznutra).
Godine 2000. CBS je otkupio Zuikerov scenario za pilot-epizodu, a Nina Tassler, šefica CBS-ovog Serijskog programa, proslijedila ga je Petersenu, koji je imao tzv. "glumi-ili-plati" ugovor sa CBS-om. Petersen je rekao da su mu tokom godina ponuđene mnoge serije, ali on "nije želio postati 'zaključan'" (tj. vezan za samo 1 projekt). Međutim, bio je impresioniran kompleksnošću Grissomovog lika i odlučio se prijaviti za ulogu. To mu je bio drugi put da glumi forenzičara; prvi je bio lik Willa Grahama u filmu Lovac na ljude (Manhunter) iz 1986.
Pojavljivanja
Grissom se prvi put pojavio u pilot-epizodi. Nakon toga, pojavio se u skoro svakoj epizodi kroz 8 godina serije, osim u epizodi "Hollywood Brass" (sezona 5), koja je u potpunosti posvećena Jimu Brassu; osim Brassa, u njoj se pojavljuju samo još 3 glavna lika.
Grissom se zatim nije pojavio ni u epizodi iz 6. sezone "Gum Drops". U njoj se originalno trebalo raditi o tome kako je Grissom uvjeren da je žrtva otmice još uvijek živa. Međutim, kad je Petersenov nećak umro, otišao je kući avionom i nije bio dostupan za snimanje epizode, pa je ona ponovo napisana, s Nickom u centru radnje.
Tokom 2007. (7. sezona serije) Petersen je uzeo kratku pauzu od serije kako bi nastupao u predstavi Dublin Carol u Providenceu (Rhode Island), koja se prikazivala 5 sedmica u produkciji Trinity Repertory Company. U seriji je to opravdano Grissomovim jednomjesečnim odlaskom kako bi održao nekoliko predavanja na jednom univerzitetu. U te 3 epizode zamijenio ga je Liev Schreiber u ulozi Michaela Kepplera, oko koga se razvio poseban zaplet u epizodama "Sweet Jane", "Redrum" i "Meet Market".
Već je rečeno kako Carol Mendelsohn smatra Grissoma centrom serije. On zaista ima važnu ulogu u većini epizoda, iako nije uvijek u centru; npr, u obje epizode "Grave Danger" u centru radnje je Nick, a epizode "The Execution of Catherine Willows", "Weeping Willows" i "Built To Kill, Part 2" fokusirane su na Catherine.
Paralele sa Sherlockom Holmesom
Grissom ima više sličnosti sa Sherlockom Holmesom. Poput Holmesa, Grissom je nepristran, s jakom sklonošću ka logici i ne mari mnogo za društvene norme. Jednom je razbio teglu senfa u prodavnici kako bi ilustrirao teoriju ("I-15 Murders"), slično kao što je Holmes jednom kopljem probadao svinju u mesari da odredi koliko bi čovjek morao biti snažan da "zakuca" čovjeka harpunom.
Također ima i neprijatelja nalik Holmesovom prof. Moriartyju, Paula Millandera, koga lovi u nekoliko epizoda ("Pilot", "Anonymous" i "Identity Crisis"). Slučajno, ime "Paul Millander" ima iste inicijale kao "prof. Moriarty". Također postoji i žena, Lady Heather, za koju pokazuje neobično zanimanje. Njihov je odnos sličan onome između Holmesa i Irene Adler. I Lady Heather i Irene očaravaju Grissoma i Holmesa svojom ljepotom, umom i odlučnošću. Lady Heather često nosi haljine u viktorijanskom stilu, što je aluzija na Holmesovo doba (epizode "Slaves of Las Vegas", "Lady Heather's Box", "Pirates of the Third Reich" i "The Good, the Bad, and the Dominatrix").
Reakcija javnosti
Ovaj lik ima široku bazu ljubitelja. Postoji preko 1.000 videoklipova s Grissomom na stranicama poput YouTubea i još 1.000 koji prikazuju njegovu vezu sa Sarom. Od preko 25.000 članaka i priča o CSI-u napisanih od strane ljubitelja serije na stranici FanFiction.net u više od polovine njih nalazi se Grissom. Postoje još mnoge druge stranice na kojima se svakodnevno obnavljaju vijesti o statusu Grissoma u CSI-u ili o Petersenovim aktivnostima u stvarnom životu. Postoji i dosta stranica na kojima se mogu naći najpoznatije Grissomove izreke i dijalozi.
GSR ("Grissom and Sara Romance"; skraćenica je, inače, igra riječi i aluzija na termin "ostaci baruta", tj. "gunshot residue" na engleskom, koji se često spominje u seriji), odnosno veza Grissoma i Sare privukla je veliku bazu ljubitelja tokom godina, a neke stranice imaju i više od 1.000 posjeta sedmično. Neki ljubitelji smatraju ovu vezu sličnom onoj između Muldera i Scully u Dosjeima X. Od početka, u obje serije primjetna je "hemija" između navedenih likova, koja gledaoce navodi na zaključak da će veza između njih uskoro početi. Međutim, trebale su proći godine platonske ljubavi i seksualne tenzije da bi se zapravo nešto i desilo (prvi poljubac ovih parova viđen je tek u osmim sezonama obiju serija).
Yes (grupa)
Yes je engleska progresivna rock grupa, koju su 1968. godine u Londonu osnovali pjevač Jon Anderson, basista Chris Squire, gitarista Peter Banks, klavijaturista Tony Kaye i bubnjar Bill Bruford. Uprkos mnogim promjenama članova, grupa traje preko trideset i pet godina, a 19 muzičara su bili punopravni članovi ove grupe. Ova grupa još uvijek privlači mnogo ljubitelja širom svijeta. Tokom svog postojanja grupa Yes je istraživala nekoliko muzičkih stilova, a posebno su smatrani pionirima progresivnog rocka. Njihovu muziku karakterišu dinamični kontrasti, duge kompozicije, kao i simfonijske i klasične strukture u njihovim pjesmama. Njihova kompleksna muzika je veoma uspješna kod njihove publike, ali i optuživana od muzičkih kritičara da je pretenciozna i suviše isproduucirana.
Gil Grissom
Reakcija javnosti
27. septembra 2007, nakon početka 8. sezone, minijaturna maketa Grissomovog ureda (koju je sam pravio tokom 7. sezone) stavljena je na aukciju na eBayu. Aukcija je završena 7. oktobra prodajom makete za 15.600 dolara, koje je CBS donirao udruženju National CASA Association (nacionalnom centru za ovisnost i zloupotrebu droga).
Yes (grupa)
Yes su jedna od najuspješnijih, najutjecajnijih i najdugovječnijih progresivnih rock grupa. U SAD-a su prodali 13,5 miliona albuma. Godine 1985. osvojili su Grammy nagradu za najbolju rock instrumentalnu izvedbu pjesme "Cinema", a od 1985. do 1992. dobili su pet nominacija za Grammy. Zauzeli su 94. mjesto na VH1 listi 100 najvećih umjetnika Hard Rock-a. Yes su bili glavni naslov godišnje progresivne rock-tematike "krstarenje" (engleski, "cruise") od 2013. godine pod nazivom "Cruise to the Edge". Njihova diskografija obuhvata 21 studijski album. U aprilu 2017. godine, Yes su primljeni u Rock and Roll dvoranu slavnih, gdje je posebna čast poklonjena sadašnjim i bivšim članovima ove grupe: Jonu Andersonu, Chrisu Squire, Bill Brufordu, Tony Kaye, Steve Howe, Ricku Wakemanu, Alan White i Trevoru Rabinu.
Historija
thumb|250px|lijevo|upright|Logo grupe Yes koji se koristio od 1972. pa sve do danas, a dizajnirao ga je umjetnik Roger Dean.
Gil Grissom
Rane godine
Grissom je rođen 17. augusta 1956. u Santa Moniki (Kalifornija) kao jedino dijete u porodici srednje klase. Njegov otac je predavao botaniku na lokalnom fakultetu i prenio je ljubav prema prirodnim naukama na sina. Umro je kad je Gilu bilo 9 godina. Gil se prisjeća tog dana u epizodi "Still Life" u razgovoru s Catherine: "Vratio se iz škole jednog vrućeg i vlažnog dana i legao na kauč. Gledao sam TV, mama je donijela hladna pića, ali ga nije mogla probuditi. Niko mi nije htio reći zašto." Kao posljedica toga, Grissom je kasnije glumio doktora radeći obdukcije na malim uginulim životinjama u lokalnom području. Gilova majka, koja je oglušila zbog genetskog poremećaja, otoskleroze, "krivac" je za njegovu ljubav prema knjigama. Kao posljedica majčinog hendikepa, Gil je naučio američki znakovni jezik kako bi mogao komunicirati s njom. U ranijim sezonama serije postajalo je očito da i Gil počinje patiti od iste bolesti; ipak, nakon traženja medicinske pomoći, bolest je spriječena da se razvije.
U drugoj sezoni Grissom je rekao Warricku da je u srednjoj školi bio "duh" (u značenju da nije pripadao nijednoj grupi). Kad je bio na fakultetu, finansirao je svoju prvu "farmu tijela" (objekat gdje se može proučavati raspadanje ljudskog tijela u različitim uvjetima) od zarade s jedne partije pokera s visokim ulogom. U isto vrijeme posjećivao je i boks-mečeve kako bi učio o shemama formacija modrica na tijelu i eventualnog prskanja krvi iz povreda.
Postao je forenzički entomolog, odbranivši magisterij iz biologije na UCLA-u i doktorat na univerzitetu u Chicagu.
Karijera
Grissom je postao istražitelj oko 1985 (u epizodi "Living Doll", emitiranoj u SAD-u 17. maja 2007, spomenuo je da je istražitelj već 22 godine). Također je jednom spomenuo da je izgubio tijelo (mrtvaca) dok je bio u Minneapolisu, implicirajući da je tamo proveo izvjesno vrijeme prije prihvatanja posla u Las Vegasu. Ovo je ponovo spomenuto kad je na jednom slučaju radio sa svojim bivšim mentorom, dr. Phillipom Gerardom, kad je rekao da je radio za njega u okrugu Hennepin, čije je sjedište Minneapolis.
U 7. sezoni Grissom je uzeo jednomjesečni dopust kako bi održao nekoliko predavanja na Williams Collegeu u Williamstownu (Massachusetts). Prije tog odlaska već je bio počeo pokazivati znakove sindroma sagorijevanja. Međutim, nakon povratka Grissom izgleda osvježeno i govori Warricku da mu je nedostajao Las Vegas. Nakon odlaska Sare Sidle (s kojom je tad bio zaručen) iz forenzičke ekipe i Warrickovog ubistva simptomi sindroma sagorijevanja ponovo se počinju javljati. Ovo je naročito primjetno u epizodi "Say Uncle", na čijem kraju izražava duboko žaljenje što je riješio jedan prilično deprimirajući slučaj.
Yes (grupa)
Osnivanje i muzički proboj (1968-70)
Sve je poćelo 1967 godine kada je bas gitarista Chris Squire osnovao grupu Mabel Greer´s Toyshop. U toj grupi su svirali bubnjar Bog Hagger, ritam gitarista i pjevać Clive Bayley, i drugi gitarista Peter Banks. U toj su postavi svirali po Marquee klubu u Londonu gdje je vlasnik obližnjeg Chasse kluba, Jack Barrie, dolazio da ih vidi. Prema njegovim riječima, Jedne noći doveo je svog prijatelja Jona Andersona koji je tad radio u kafani u La Chasse klubu. U početku su Squire i Anderson primijetili zajednički interes za harmoniju i grupe kao što su The Beatles i Simon & Garfunkel. Peter Banks je u to vrijeme napustio Mabel Greer's Toyshop i pridružio se grupi Neat Change'' iz koje je bio izbačen aprila 1968. Juna 1968 Haggera zamjenjuje džez bubnjar Bill Bruford, koji je dao oglas u ćasopisu Melody Maker. Napokon, njima se priključio i Tony Kaye, koji je u muzičkoj školi studirao klasičnu muziku, a bio je i klavijaturista u grupi ''Johnny Taylor's Star Combo and Federals. Novookupljena muzička grupa je između 10. juna i 9. jula 1968. imala svoju prvu probu u podrumu Lucky Horshoe Caffe-a u Londonu. Ime "Yes" za grupu je bio prijedlog Petera Banks-a. Anderson je htio da se zovu "Life", dok je Chris Squire htio ime "World." Peter Banks je jednom prilikom u razgovoru sa novinarima objasnio: Svoj su prvi koncert održali su 4. 8. 1968 u East Madera, Middlesex u omladinskom kampu. Njihovi rani koncerti su se sajstojali od obrada pjesama grupa: TheBeatles, The 5th Dimmension, te Traffic. Zatim su 16. septembra svirali u Blasse klubu u Londonu gdje ih je publika dobro primila, kao i voditelj Roy Flynn, koji od tada postaje njihov prvi manadžer. Početkom 1969. godine, članovi grupe Yes su prisustvovali ranom koncertu grupe King Crimson, kada su postali svjesni da postoji jaka konkurencija između muzičkih grupa u Londonu. Zatim su februara 1969. potpisali ugovor sa izdavačkom kućom Atlantic Records za koju su snimili svoj prvi album, jednostavno nazvan Yes, a izdali su ga u augustu. Na prvom albumu su se našle pjesme "Sweetness", koja je bila prva pjesma što su je Jon Anderson i Chris Squire zajedno napisali, "Looking Around", i "Survival", te dvije obrade, "Every Little Thing" od grupa The Beatles i "I See You" od Byrds-a. Ovaj album nije dospio na ljestvice popularnosti, ali je američki muzički kritičar Lester Bangs iz časopisa Rolling Stone pohvalio ovaj muzički album zbog njegovog stila. Početkom 1970. muzički impresario i novinar Tony Wilson iz časopisa Melody Maker proglasio je grupe Yes i Led Zeppelin kao dvije muzičke grupe koje ċe najvjerovatnije da uspiju u novoj deceniji.
Gil Grissom
Karijera
Grissom je najavio svoje povlačenje baš kad su se pojavili dokazi da "Dick i Jane-ubica", serijski ubica iz 1990-ih, koji trenutno odslužuje 2 doživotne zatvorske kazne, nije radio sam i da je njegov saučesnik ponovo počeo ubijati. Umjesto da ode usred slučaja Grissom ostaje da ga pomogne riješiti i na kraju spašava život žene koja je trebala biti posljednja ubicina žrtva. Po završenom slučaju Grissom, koji se već ranije oprostio od članova tima (sa svakim pojedinačno), tiho napušta laboratoriju i odlazi na put u Kostariku kako bi se ponovo sastao sa Sarom; ovo je možda aluzija na njegove komentare iz 1. sezone kad je rekao da, u slučaju da ode, ljudi ne bi napravili oproštajnu zabavu za njega jer on nije tip osobe s kojom ljudi imaju puno posla. Također je jednom rekao Warricku (u epizodi "Ellie") da, kad bi otišao, ne bi bilo čak ni torte "za ekipu" - jednostavno bi pokupio stvari i otišao.
Yes (grupa)
1970-1971: Time And a Word i The Yes Album
mini|hochkant|links|Steve Howe. Nakon turneje po Skandinaviji sa grupom The Small Faces, muzičari iz grupe Yes su održali svoj prvi koncert u Queen Elizabeth Hall-u 21.3.1970. U drugoj polovini koncerta odsvirali su odabrane pjesme sa tada novog albuma, Time And a Word, a na koncertu je gostovao omladinski orkestar sastavljen od 20 svirača. Peter Banks je napustio grupu Yes maja 1970., samo dva mjeseca prije izdavanja novog albuma. Razlog je bio njegovo razočaranje zbog sviranja sa orkestrom, ali je kasnije tvrdio da su ga Jon Anderson i Chris Squire otpustili, te da Bill Bruford i Tony Kaye nisu imali pojma da se to dešavalo. Album Time And A Word dostigao je 45 mjesto na Britanskoj ljestvici popularnih muzičkih albuma. Kao i na prvom albumu, mogu se čuti dvije obrade drugih muzičara, ovaj put to su pjesme "Everydays" od grupe Buffalo Springfield, te "No Opportunity Neccessary, No Experience Needed", od Richie Havens-a. Banksov zamjenik bio je bivši gitarista grupe Tomorrow, Steve Howe, ćija se slika može vidjeti na amerićkom izdanju albuma "Time And a Word", iako na njemu nije svirao. Muzičari iz grupe Yes su u to vrijeme iznajmili kuću u Dorsetu gdje sa producentom Eddie Offord om i novim manadžerom Brianom Laneom zapoćinju rad. Ponekad bi snimanje trajalo i po 12 sati, a grupa bi snimila dijelove pjesama kako bi ih malo kasnije naučila svirati. Prije izdavanja novog albuma, u januaru 1971. idu na turneju po Evropi uz grupu Iron Butterfly od kojih su kupili zvučni sistem. Album, The Yes Album izdat je u februaru 1971. i dostigao je 4 mjesto u Velikoj Britaniji, te 40 mjesto u SAD-a. Prvi je album sa svim originalnim kompozicijama i prvi na kojem su svirali progresivnu rock muziku. Pjesma "I've Seen All Good People" je bila objavljena na singl ploči, "Your Move (All Good People)." Ostale pjesme sa albuma bile su "Yours is no Disgrace," "Starship Trooper," i "Perpetual Change." Ljeta 1971. odlaze na svoju prvu turneju po Sjevernoj Ameuici, koju poćinje sa koncertom u Edmontonu u Kanadi, gdje su svirali sa grupom Jethro Tull. Avgusta 1971. su održali koncert u Crystal Palace Ballroomu, koji je bio zadnji sa Tony Kayeom. On je te jeseni bio otpušten iz grupe, iako je tvrdio da je sam izašao. Tu je odluku uglavnom donio Steve Howe s obzirom da se Tony Kaye protivio da svira moderne elektronske instrumente (Melotron i Moog sintisajzer). Na njegovo mjesto dolazi bivši klavijaturista grupe "Strawbs" RIck Wakeman, koji je prije toga svirao kao gost sa muzičarima poput: T. Rex (grupa), David Bowie, Cat Stevens, i Elton John. Basista Chris Squire pamti tu audiciju, a po njegovim riječima: Wakemanova frizura te "šank" klavijature su postali zaštitni znak ove grupe tokom 1970-ih.
Gil Grissom
Karijera
Tokom 10. sezone bio je gostujući predavač na Sorbonnei. U 11. sezoni bio je u Peruu, savjetujući se s vladom.
Evolucija kroz godine
U ranim epizodama vidimo Grissoma kao duhovitog, entuzijastičnog i dosjetljivog naučnika, s izvjesnim smislom za humor. Redovno je flertovao i činilo se da je stalno u hiperaktivnom stanju.
Yes (grupa)
1975-1980: Ljetna turneja 1976, Going For The One, Tomato, i Pariška snimanja
U oktobru 1979. članovi grupe Yes su se sastali u Parizu s producentom Royem Thomasom Bakerom. Njihov raznolik muzički pristup sada je podlegao podjeli, pošto su Anderson i Wakeman više težili fantastičnijem i delikatnijem pristupu, dok su ostali članovi težili rock zvuku. Howe, Squire i White nisu voljeli novu muziku koju je Anderson tada ponudio, jer je bila suviše lagahna i nedostajala joj je težina koju su oni stvarali tokom njihovih zajedničkih vježbi. Pariške sesije naglo su završile u decembru 1979. nakon što je White slomio nogu dok se vozio na rolšuama (koturaljkama) u diskoteci. Kada je Yes umjesto Wakeman-a (koji se posvetio snimanju muzike za klavijature nakon što je novi materijal bio spreman za snimanje) ponovo okupljen u februaru kako bi nastavio rad na projektu, njihove rastuće muzičke razlike, u kombinaciji s unutrašnjim neslaganjima, ometale su napredak. Novinar Chris Welch, nakon što je prisustvovao probi, primijetio je da je Anderson "pjevao bez svog uobičajenog uvjerenja i činilo se nespremnim da govori". Do kraja marta 1980. Howe, Squire i White su počeli da demontiraju muzički materijal kao instrumentalni trio, koji su sve više bili nesigurni u Andersonovu buduću uključenost sa grupom Yes. Na kraju, ozbiljan spor oko finansija naveo je Andersona da napusti grupu, sa demoralisanim Wakemanom koji je otišao otprilike u isto vrijeme.
1980-1981: Drama i razlaz
Godine 1980. pop duo the Buggles (klavijaturista Geoff Downes i pjevač Trevor Horn) počeli su raditi sa Brianom Laneom kao njihovim menadžerom. U tom trenutku, odlazak Jona Andersona i Ricka Wakemana bio je tajan od svih izvan kruga grupe Yes. Uvidjevši mogućnost nastavka djelovanja sa novim kreativnim doprinosom i ekspertizom, Chris Squire je otkrio situaciju o Geoffu Downesu i Trevoru Hornu i predložio da se pridruže grupi Yes kao stalni članovi. Horn i Downes su prihvatili poziv i grupa je sa dvojicom novih članova snimila album Yes, koji je objavljen u augustu 1980. godine. Na ploči je primjetan teži zvuk u poređenju sa muzikom koju je Yes do tada snimao sa Andersonom, otvarajući album s dugačkom hard rock pjesmom "Machine Messiah". Pjesme sa ovog albuma su često svirane u radio emisijama krajem ljeta i jeseni 1980. godine, a album je dostigao drugo mjesto po slušanosti u Velikoj Britaniji i 18. mjesto u SAD-a, iako je to bio prvi album Yes-a koji nije dobio zlatnu medalju od Udruženja diskografske industrije Amerike (RIAA) od 1971. Njihova turneja 1980. godine u Sjevernoj Americi i Velikoj Britaniji dobila je mješovitu reakciju publike. Publika ih je dobro primila u Sjedinjenim Američkim Državama i dobili su zvanično priznanje od RIAA nakon što su izveli 16 uzastopno rasprodanih koncerata u Madison Square Gardenu od 1974. godine.
Poslije promocionalne turneje albuma Drama, grupa Yes se ponovo sastala u Engleskoj da bi odlučili o sljedećim koracima ovog sastava, počevši sa odbacivanjem Briana Lanea kao njihovog menadžera. Trevor Horn je odlučio da napusti Yes da bi nastavio karijeru u muzičkoj produkciji, a White i Squire su otišli. Kao jedini preostali članovi grupe Yes, Geoff Downes i Steve Howe odlučili su da ne nastave sa radom u grupi Yes i u decembru 1980. godine otišli su da rade na svojim solo projektima. Kompilacijski album sa nastupa grupe Yes od 1976. do 1978. objavljen je krajem 1979. pod nazivom Yesshows, dostigavši ​22. mjesto na britanskim ljestvicama popularnosti i 43. mjesto u SAD-a. U martu 1981. došla je izjava od poslovnog rukovodstva grupe kojom se potvrđuje da Yes više ne postoji.
Geoff Downes i Steve Howe su se ponovo okupili u Aziji s bivšim basistom i pjevačem grupe King Crimson Johnom Wettonom, te bubnjarom Carl Palmerom iz Emerson, Lake & Palmer. Chris Squire i Alan White su nastavili da rade zajedno, u početku snimanja sa Jimmyjem Pageom za rock grupu XYZ (sastavljenu od bivših članova grupa Yes i Led Zeppelin) u proljeće 1981. godine. Ovoj grupi je trebao da se pridruži pjevač Robert Plant, ali je on izgubio entuzijazam za ovaj projekat navodeći svoje žaljenje zbog nedavno preminulog bubnjara Led Zeppelina Johna Bonhama. Kratkoročna grupa XYZ je napravila nekoliko demo snimaka, čiji će se dijelovi pojaviti u pjesmama grupe The Firm koju je predvodio Jimmy Page i na budućim Yes pjesmama "Mind Drive" i "Can You Imagine?". Krajem 1981. Squire i White objavili su "Run with the Fox", božićni singl sa Squireom kao pjevačem koji su dobili radio emitovanje tokom 1980-ih i ranih 1990-ih tokom božićnih perioda. Drugi Yes kompilacijski album, Classic Yes, objavljen je u novembru 1981. godine.
Gil Grissom
Osobnost
Grissom je u seriji često prikazan kao jako obrazovan, ali neobičan u svom pristupu poslu i društvenom životu. Neki njegovi komentari i postupci često ostave zatečene njegove kolege i nadređene. U pogledu odnosa prema članovima tima, prikazan je kao očinska figura prema njima, ali i vrlo profesionalan u poslu.
Yes (grupa)
1982-88: Cinema, ponovno okupljanje grupe Yes, 90125, i Big Generator
Godine 1982. Phil Carson iz izdavačke kuċe Atlantic Records predstavio je Chrisu Squireu i Alanu Whiteu gitaristu i pjevača Trevora Rabina, koji je prvobitno postao poznat kao muzičar južnoafričke supergrupe Rabbitt. Nakon odlaska iz ove grupe izdao je tri solo albuma, radeći kao producent i čak ukratko razmišljajući o članstvu u grupi Asia. Njih trojica udružili su se u novu grupu pod nazivom Cinema, za koju je Squire regrutirao klavijaturistu iz prve postave grupe Yes, Tonyja Kayea. Uprkos prisustvu tri muzičara iz grupe Yes, Cinema nije prvobitno zamišljena da bude nastavak Yes-a, te su ušli u studio da snime debitantski album kao potpuno nova grupa. Iako su Trevor Rabin i Chris Squire u početku bili glavni pjevači na ovom muzičkom projektu, Trevor Horn je kratko bio doveden u grupu Cinema kao potencijalni pjevač, ali je ubrzo odlučio da postane producent grupe.
Gil Grissom
Osobnost
Iako je smiren, Grissom se može jako naljutiti ili mu može zasmetati kad ga prekinu tokom ispitivanja, kao što je prikazano u epizodi "Table Stakes" iz 1. sezone, kad je izgrdio Nicka, koji ga je pozvao da izađe tokom jednog ispitivanja.
Yes (grupa)
1982-88: Cinema, ponovno okupljanje grupe Yes, 90125, i Big Generator
Trevor Horn je ima dobru saradnju sa ovom grupom. Međutim, njegovi sukobi sa Tonyjem Kayeom (komplikovano činjenicom da je Trevor Rabin svirao većinu klavijatura tokom snimanja) doveli su do Kayeovog odlaska nakon šest mjeseci probe. U međuvremenu, Squire se susreo sa Jonom Andersonom (koji je nakon što je napustio Yes, objavio dva solo albuma i imao uspjeha s Jon and Vangelis projektom) na zabavi u Los Angelesu i odsvirao mu demo pjesme grupe Cinema. Anderson je pozvan da se pridruži muzičkom projektu kao glavni pevač i pridružio se u aprilu 1983. tokom posljednjih nekoliko sedmica snimanja, imajući relativno malo kreativnog doprinosa ovom projektu, osim dodavanja svojih vokala i ponovnog pisanja nekih tekstova.
Gil Grissom
Osobnost
Osim što je izvan posla i karijere pomalo i polihistor, on pokazuje i neke osobine nalik Aspergerovom sindromu, a u jednoj epizodi iz 2. sezone dat je nagovještaj da on, zapravo, i ima ovaj sindrom. Drugi lik iz ove serije koji ima slične osobine jeste Sara, njegova bivša supruga. Ona je jednom insinuirala da je Grissom mizantrop kad joj je naveo citat iz Thoreauovog Waldena.
Yes (grupa)
1982-88: Cinema, ponovno okupljanje grupe Yes, 90125, i Big Generator
Na prijedlog rukovoditelja izdavačke kuće, Cinema je promijenila ime u Yes u junu 1983. Trevor Rabin se u početku usprotivio tome, jer je sada otkrio da se nehotice pridružio ponovnom okupljanju značajne muzičke grupe od koje se mnogo očekivalo, umjesto da pomogne u pokretanju nove grupe. Međutim, prisustvo četiri bivša člana grupe Yes (troje od njih su bili osnivači, uključujući i istaknutog pjevača) sugerisali su da je promjena imena bila dobra komercijalna strategija. Novi album obilježio je radikalnu promjenu u stilu jer je obnovljeni Yes usvojio pop rock zvuk koji je pokazao malo od njihovih progresivnih korijena. Ova inkarnacija grupe ponekad se neformalno naziva "Yes-West", odražavajući novu bazu ove grupe u Los Angelesu, a ne u Londonu.
Gil Grissom
Osobnost
U epizodi "Alter Boys" iz 2. sezone Grissom povjerava svećeniku da ne vjeruje u koncept organizirane religije i da je "posrnuli" katolik, ali da vjeruje u ideju Boga. Kao dodatak na vjerovanje u Boga, Grissom i Greg kasnije su se složili da naučna edukacija ne bi trebala nužno isključiti vjerovanje u okultizam i ostale paranormalne koncepte.
Yes (grupa)
1982-88: Cinema, ponovno okupljanje grupe Yes, 90125, i Big Generator
Grupa Yes je objavila svoj povratnički album 90125 (nazvan po svom serijskom broju kataloga na Atco Records) u novembru 1983. godine. Uskoro je postao njihov najprodavaniji album, kojeg je Američka izdavačka industrija RIAA kao trostruki platinum album sa 3 miliona prodatih primjeraka u SAD-a. Ovim album grupa Yes se predstavila u novom svjetlu za mlađe slušaoce. Pjesma "Owner of a Lonely Heart" (bosanski: "Vlasnik usamljenog srca") bila je na vrhu liste Hot Mainstream Rock Tracks četiri sedmice, i dostigla je na prvo mjesto na Billboard Hot 100 singl ljestvici. Bio je to jedini singl grupe Yes koji je to uspio da ostvari i da ostane dvije sedmice tokom januara 1984. na vrhu ove ljestvice. Tony Kayeva kratkotrajna zamjena na klavijaturama, Eddie Jobson, nakratko se pojavio na originalnom videu, koji je bio uređen koliko god je to bilo moguće nakon što je Tony Kaye nagovoren da se vrati u grupu Yes.